
TENTAMEN  MEDICUM 


INAVGVRALE, 

DK 

erysipelate. 


AECTOHE  AUGUSTO  FREDEEICO  GOODRIDGE. 

HISTORIA  MORBL 

De  quo  hisce  paginis  tractatur  morbus  a 
CuLLENO  in  classe  Pyrexiarum  et  ordine  ex¬ 
anthematum  locatur,  hisque  verbis,  “  Synocha 
duorum  vel  trium  dierum  plerumque  cum 
‘‘  somnolentia  saepe  cum  delirio,”  definitur. 
Imprimis,  apud  multos  an  recte  inter  exan¬ 
themata  haec  affectio  locum  tenere  debeat 
bene  quidem  disputatum  fuit ;  "ex  hoc  vero 
parum  momenti  versari  videtur,  una  sola  ob¬ 
jectio,  prout  judicare  possum,  quae  positioni 
a  celeberrimo  Doctore  allatae  sese  objicit,  est 
exanthematum  definitio  :  Morbi  contagiosi 
semel  tantum  in  decursu  vitae  aliquem  af- 

fidentes ;  cum  febre  incipientes ;  definito 
‘‘  tempore  apparent  phlogoses,  saepe  plures, 
per  cutem  sparsae.”  Primum,  quod  ad  Ery¬ 
sipelatis  naturam  contagiosam  non  adhuc  cer¬ 
ta  restat  opinio  ;  semel  tantum,  6£C.”  hoc  ne¬ 
quaquam  cum  morbo  connectitur,  nam  ubi 
semel  apparuit,  ibi  maxime  ad  recurrendum 
pronus  fit ;  “  definito  tempore,”  eruptio  ery- 
sipelatosa  non  certo  tempore  apparet  aut  evan- 
escit,  sed  nunc  die  tertio  nunc  quinto  primum 
in  lucem  prodit,  saepius  vero  certissime  exan¬ 
thematis  secum  proprietates  junctas  habet,  at¬ 
que,  omnibus  bene  perspectis,  nullum  alium 
situm  hoc  meliorem  tenere  potest,  quem  ho¬ 
die  apud  auctorem  supra  memoratum  occupat. 
Nullis  Erysipelas  symptomata  comitantia  spec¬ 
tantibus  natura  inflammatoria  (sicut  mea  qui- 
ddn  opinione  constat)  neganda  est ;  adsunt 
omnia  quae  hodie  agnoscuntur  et  etiam  a  ve¬ 
teribus  inflammationem  statuere  putabantur, 
rubor,  dolor,  tumor,  et  calor,  pulsus  plerum¬ 
que  validus  et  durus,  nihil  amplius  deest ; 
haec  omnia  coeuntia  usque  a  medicinae  in- 
cuiiabulis  statum  quem  inflammatum  nomina- 

mus,  formaverunt.  Morbus,  ut  ex  deriva¬ 
tione  invenimus,  nempe  traho  et 
prope,  affectionis  diffusae  nomen  sibi  acquisi- 
vit ;  cum  partes  externas  subjectas  possidet, 
a  nobis  cutis  malum  ardens  esse  dicitur  ;  cum 
internas,  in  membrana  mucosa  situm  tenere 
solet.  Hicce  morbus  foeminas,  et  irritabiles 
et  sanguinei  temperamenti  homines  potius- 
quam  robustos  afficere  putatur  ;  hoc  vero  pa¬ 
rum  constat  ;  nam  saepissime  omnes  et  san¬ 
guineos  et  melancholicos  sub  jugo  tenet ;  me 
judice,  et  hoc  et  illud  temperamentum,  dum¬ 
modo  adsint  causae  excitantes,  aeque  aggres¬ 
sionibus  obnoxia  sunt ;  secundum  multorum 
opiniones  epidemicus  valere  existimatur,  et 
quidem  ex  observationibus  nonnullis  recte 
institutis  hoc  in  memoria  retentu  dignum  vi¬ 
detur  ;  sunt,  qui  sese  ex  altero  ad  alterum  op¬ 
pidum  per  viatores  propagatum  morbum  in¬ 
dagare  potuisse,  dicunt,  etiamque  per  totas 
civitates  grassatus  fuisse  eodem  tempore  nota¬ 
tus  fuit ;  in  nosocomiis,  aere  depravato,  qua¬ 
si  contagiosum  quam  saepissime  videmus  ;  qui¬ 
dam  haereditarium  a  patre  in  liberos  praeteri- 


4 


DE  ERYSIPELATE. 


entem  sese  observasse  volunt  ;  et  denique 
ex  auctorum  scriptis  nonnunquam  multos  pe¬ 
riodice  tentare  discimus,  donec,  pluribus  a- 
gressionibiis  bis  terve  uno  anno  repetitis,  aeger 
gradatim  ad  eas  sustinendas  minus  aptus  fac¬ 
tus,  praecipue  labentibus  annis  debilis  et  senex 
ex  numero  viventium  auferatur  :  Hominem 
novi  aliunde  sanum,  qui  bis  in  anno  versus 
utriusque  aequinoctii  tempora  Erysipelate 
“  tentatur.  Primus  et  alter  Erysipelatis  hujus 
“  periodici  insultus,  cum  febreviolenta  praevia, 
‘‘  dein  tumore  cutis,  coloreque  ejus  sublivido 
adoriebatur,  gravis  aderat  morbus,  gravibus 
stipatus  accidentibus,  ad  quatuordecem  us- 
“  que  diem  protensus;  dein  per  quemlibet  an- 
num  sine  febre  praevia,  sed  cum  horripila- 
“  tione  quae  sibi  anxietatem  adsciscit  comitem, 
“  rubore  levi,  nunc  in  hanc  nunc  in  illam 
partem  ad  diem  septimam  protenditur.”^ 
Ut  antea  dixi,  temperamentum  aetasve  nulla 
actione  Erysipelatosa  immunis  esse  potest 
corpora  vero  morbis  aliisve  causis  debilitata 


*  Lorry  de  Morbis  Cutaneis. 

magis  exoptat,  hocque,  prout  judicare  possu¬ 
mus,  sine  causa  manifesta  accidere  solet. 
Erysipelas  saep^  alias  affectiones  supervenit ; 
saepius  sponte  exoritur,  cum  apud  medicos 
idiopathicum  vocari  solet ;  cum  calor  inter 
causas  excitantes  numerari  potest,  hoc  malum 
potius  calidis  quam  frigidis  regionibus  sese  os¬ 
tendere  invenitur,  et  senectuti  magis  quam 
vitam  ineuntibus  proprium  est,  quamvis  huc 
et  illuc  exceptiones  oculis  occurrunt.  His  de 
morbi  historia  dictis,  ad  symptomata  enume¬ 
randa  citissime  pergam.  Imprimis,  igitur, 
partibus  extremis,  crure  seu  brachio,  morbo 
laborantibus,  praegressis  pyrexia,  appetitus  de¬ 
fectu,  languore,  et  sensu  ponderis  capiti  relato, 
quae  maxime,  sese  ostendente  rubore,  subsi- 
dunt,  cum  calore,  scabritie,  dolore,  cutisque 
colore  rubeo,  digito  allato  pallescente,  statim 
vero  remoto  ad  colorem  pristinum  redeunte 
apparet ;  si  sit  levis  insultus,  haec  signa  tan¬ 
tum  per  paucos  dies  manent,  partis  affectae 
superficies  flavescit,  cutis  decorticatur,  nullum 
infaustum  ultra  superstat,  si  vero  gravissimus 
urgeat  morbus,  cum  pyrexia  magna  adveniunt 

capitis  dorsique  dolores,  adest  nonnuiiquani 
nausea  vel  etiam  vomitus,  sitisque  una  cum  n 
inquietudine,  comate,  delirio,  aliisque  cerebri 
perturbati  signis,  pulsus  frequens  et  durus, 
corporis  jactatio,  summa  solicitudo,  et  ad  som¬ 
num  proclivitas ;  paulo  post,  scilicet  biduo  vel 
triduo,  acriter  exardet  quaedam  macula,  exi¬ 
gua  quidem  primo,  brevi  vero  sparsa  ad  alias 
partes  extenditur ;  dolor  molestus,  pruriens  et 
urens,  nulla  comitante  pulsatione,  magis  noc¬ 
tu  aegrum  premit,  et  maxime  prima  ex  iis 
molestiis  de  quibus  conqueritur,  calor  partis 
valde  augetur,  tumefactio  indies  increscit,  fa¬ 
ciemque  splendentem  ostendit ;  color  roseus 
saepe  flavescens  evadit ;  haec  omnia  superve¬ 
nientia  morbum  confirmatum  reddunt ;  mox, 
die  quarto  vel  quinto,  vesiculae  humore  lim¬ 
pido  impletae  per  partes  videntur,  qui,  pro- 
grediente  malo  ruptis  vesiculis  superficiem 
partium  vicinarum  acriter  erodit,  et  hoc  modo 
multum  angoris  aegro  imponitur.  Ita  se  re¬ 
bus  habentibus  parum  aut  nihil  mutationis 
brevi  agnoscitur ;  si  morbus  feliciter  finitu¬ 
rus  sit,  color  roseus  cito  flaventior  evadit,  om- 


DE  ERYSIPELATE. 


7 


nia  symptomata  remittuntur,  cuticula  crasses¬ 
cit,  et  die  octavo  decimo  ve  in  squamulas  fur- 
furaceas  abit,  parte  nulla  alia  oppressione  sub¬ 
jecta  ad  finem  fauste  perducitur  morbus,  et 
paulo  post  ad  sanitatem  pristinam  aegrotans 
redit.  Nulli  ver5  fines  Erysipelati  proponendi 
sunt,  nunc  tantum  in  dies  duos  vel  tres  per¬ 
durat,  nunc  vero  ad  spatium  trium  vel  qua- 
tuor  hebdomadarum  protenditur.  Omnium 
longe  periculosissima  hujus  morbi  species  fa¬ 
ciem  partesque  capiti  propinquas  affectas  pre¬ 
hendit,  et  hoc  modo  homo,  utcunque  paulo 
antea  salute  gaudens,  et  sese  solitis  occupatio¬ 
nibus  versare  pergens,  subito  ex  vita  arripitur. 
Species  nuper  dicta  aut  symptomatica  aut  idio¬ 
pathica  occurrere  potest ;  adveniens  hasee  mo¬ 
lestias  secum  fert,  horrorem,  nauseam,  faciei 
pallorem,  aliaque  signa  febris  intermittentis 
aditum  saepius  comitantia,  brevi  vero  oris  ex¬ 
pressio  ex  abrupto  mutationem  subit,  exoritur 
tumor  elasticus,  glaber,  genas  partesque  post 
aures  invadens,  sensim  naso  affecto  per  totum 
caput,  aliquando  etiam  ad  cervicem  usque  dis¬ 
pergitur,  adsunt  pyrexia,  lucis  intolerantia. 

pulsus  maxime  frequens,  validus,  et  durus; 
progrediente  morbo  palpebrae  adeo  tumefactae 
videntur,  ut  partim  ex  hoc  et  partim  ex 
secretione  visci  da  e  glandulis  Meibomianis 
producta,  visus  penitus  per  dies  obstructus 
maneat ;  ut  antea,  vesiculae  sese  porrigunt  et 
pari  ratione  ad  finem  perducunt ;  symptomati¬ 
bus  ita  restantibus,  mutationem  seu  crisin  ex- 
pectare  licet ;  si  signa  febrilia  adhuc  multum 
perstent,  emptio  saepissime  sese  extendere  per¬ 
git,  et  ingravescente  irritatione,  hospites  qui¬ 
dem  infausti,  coma  deliriumque  typhodes  ap¬ 
parere  incipiunt ;  nunc  plurimum  periculi  cum 
aegrotantis  statu  connecti tur,  et  horis  viginti 
quatuor  praeteritis  absente  omni  remissionis 
spe  brevi  mortuum  nos  esse  visuros  expectan- 
dum  est.  Quamvis  in  hisce  partibus,  de  qui¬ 
bus  pauca  supra  memoravi  Erysipelas  situm 
suum  plerumque  habet,  tamen  nonnunquam 
in  aliis  inveniri  solet,  hisque  muneribus  gra¬ 
vissimis  fungentibus,  veluti  mulierum  mam¬ 
mis,  quas  saepe  invadunt  rubor,  dolor,  et  tu¬ 
mor,  quibus  semper  multum  moeroris  infelici 
praebetur,  et  aliquando,  inflammatione  per- 

stante,  advenit  suppuratio  quae  per  totam 
mammae  fabricam  sese  expandit,  et  officio  fun¬ 
gendo  inhabilem  facit.  Cum  morbus  hic  ap¬ 
parere  notatur,  maxime  sub  forma  symptoma¬ 
tica  occurrit,  atque  originem  ex  diversis  in¬ 
strumentis  acutis  casu  quovis  partis  formam 
perdentibus  ducit,  quae  non  cito  ad  valetudi¬ 
nem  vertens,  et  forsitan  malo  corporis  habitu 
praedita  foemina.  Erysipelate  tentatur.  Erysi¬ 
pelas  nonnunquam  suppuratione  et  gangraena 
desinit,  saepius  vero,  propriis  remediis  adhibitis, 
ad  sanitatem  per  resolutionem  vertitur.  Par¬ 
tes  subinde  gangraena  omnino  perduntur  quod 
fere  accidit,  cum,  urina  extravasata,  scroti  te¬ 
gumenta  irritatione  materiae  alienae  praesen¬ 
tia  exoriente,  hanc  affectionem  induunt,  qua 
ingravescente  tandem  superficies  abraditur,  et 
testes  in  conspectum  veniunt.  Quod  ab  auc¬ 
toribus  Erysipelas  infantum”  vocatur,  de¬ 
mum  memorari  restat.  Haud  raro  paulo  post 
partum  macula  rubra  circa  umbilicum  incipi¬ 
ens  per  totum  abdomen  pandit,  et  etiam  ex¬ 
stant  exempla  ubi  inflammatio  ad  viscera  ten¬ 
dens  vitam  citissime  destruxit :  saepe  infantes 

primo  in  lucem  prodeuntes  cujusdam  partis 
ruborem  praeter  solitum  exhibere  notantur,  qui 
haud  recedens  partes  genitales  brevi  attigit, 
quae  in  gangraenam  abire  valde  propensae 
fiunt.  * 


SPECIES  MORBI. 

In  nonnullorum  scriptis  Erysipelas  in  mul¬ 
tas  species  dividi  solet,  me  vero  judice,  tres 
tantum  optime  comprehendit,  primo  biliosam, 
secundo  phlegmonodem,  tertio  symptomati¬ 
cam  5  reliquae,  quales  oedernatosa,  erratica, 
gangraenosa,  &iC.  vix  species  dici  dignae  appa¬ 
rent,  nam  saepissime  ex  quibusdam  causis,  sive 
ex  aegri  constitutione,  seu  ex  alia  qualibet  re 
origines  ducentibus,  morbi  progressus  ita  mu¬ 
tatur,  ut  symptomata  in  conspectum  veniant, 
quae  affectionem  propriam  speciem  induere 
efficiunt.  Species  biliosa  ex  omni  causa,  quae 
aut  ventriculi  functionem  c  aut  aliorum  visce- 


^  Vide  Under wooD  on  the  Diseases  of  Children. 

i’Lim  chylopoieticorum  debilitat,  exoriri  potest, 
adveniens  plurima  signorum  dyspepsiae  comi¬ 
tum  secum  affert,  qualia,  linguam  foedam 
crustam  subflavam  ostendentem,  in  ore  sen¬ 
sum  amarum,  nauseam,  et  nonnunquam  ad 
vomitum  proclivitatem,  eructationes  et  verti¬ 
gines  ;  alvus  nunc  adstricta,  nunc  dejectiones 

I 

justo  frequentiores  et  aspectum  insolitum  os¬ 
tendentes  oculis  objiciuntur.  Erysipelas  pbleg- 
monodes  ex  diathesi  pblogistica  exordia  prae¬ 
cipue  accipit ;  robusti,  juniores,  et  homines  car¬ 
nibus  stimulantibus  utentes,  huic  speciei,  causis 
excitantibus  subjecti,  valde  obnoxii  sunt ;  quae 
in  hac,  magis  quam  illa  (specie  biliosa,)  in  con¬ 
spectum  veniunt  secum phlegmonis signa  afferre 
solent,  ex  quo  inter  hanc  et  illam  supra  dictam 
morbi  speciem  a  nobis  facile  dignoscitur.  Phleg- 
monodea  tumor  elevatior  et  adest  quodammodo 
pulsatio  comitans,  pulsus  plenus  et  durus,  calor 
magnus,  sitis  vehemens  synocham  indicantia. 
Symptomatica  ab  his  duabus  magnopere  dis¬ 
crepat,  haec  ulcera,  vidnera,  laesionesque  cujus 
vis  generis  supervenire  valde  adaptata  ;  capitis 
injuriae,  praesertim  pericranii  sectiones,  infans- 

tis  his  signis  quam  citissime  nonniinquam  len¬ 
tantur.  Quum  Erysipelas  symptomaticum 
primo  apparere  incipit,  ulceris  margines  gra- 
datim  rubescunt,  et  caloris  magni  parte  senti¬ 
tur  sensus ;  si  non  statim  ad  remedia,  quae  ad 
progressum  coercendum  valent,  confugiatur, 
facta  irritatione  brevi  finem  vivendi  facit  aegro¬ 
tans.  Maxima  inter  hanc  et  alias  Erysipelatis 
species  agnoscitur  differentia,  ad  febris  acces¬ 
sionem  spectans,  his  totius  systematis  affectio 
eruptionem  et  signa  localia  praegreditur,  cum 
illarubor  aliaque  febrem  antecedunt.  Quondam 
apud  auctores  de  febris  typo  multum  disputa¬ 
tionis  adfuit,  alii  typhum  alii  synodiam  volu¬ 
erunt,  hac  vero  de  re  hodie  fere  quescit  argu¬ 
mentum,  nam  e  temperamento,  corporis  ha¬ 
bitu,  et  aegri  aetate,  multum  pendet,  nunc  ty- 
phodem  nunc  inflammatoriam  sequitur,  et 
haud  raro  speciei  ejus  febris,  quam  biliosam 
nominare  solemus,  formam  induit. 

SEDES  MORBI. 

Erysipelas  sedem  suam  in  corporis  super¬ 
ficie  plerumque  habet,  nunc  in  reti  mucoso, 
nunc  in  cute  vera  oritur,-  ex  his  vero  in  telam 
cellulosam  serpere  potest.  The  chief  seat  of 
Erysipelas  and  the  Erythema  is  the  outer 
‘‘  surface  of  the  true  skin  and  corpus  muco- 
sum,  but  the  former  often  spreads  through 
the  skin,  and  affects  the  cellular  mem- 
“  brane  Hoc  morbo  minus  extravasationis 
quam  phlegmone  seu  oedemate  adest,  et  pau¬ 
lulum  aut  etiam  nihil  lymphae  coagulabilis  in 
partis  interstitiis  effunditur,  adhaesionibus  igi¬ 
tur  raro  formatis  quibus  morbi  progressus,  si 
forsitan  in  suppurationem  abierit,  prohiberi 
potest,  pus  nullis  terminis  inclusum  longe 
lateque  patet,  et  manu  applicata  sensum  quem¬ 
dam  proprium  praebet.  In  a  genuine  case 


^  Treatise  oii  Febrile  Diseases,  by  A.  P.  Wilson 
Philip,  M.  D. 

of  Erysipelas,  healthy  pus  is  very  rarely 
“  found  inclosed  in  a  circumscribed  cavity, 
and  when  there  is  any  secretion  of  purulent 
matter,  a  feel  is  communicated  on  compress- 
ing  the  part,  almost  like  that  which  a  sponge 
‘‘  would  give  ;  in  such  cases,  the  cellular  mem- 
brane  has  suffered  considerably,  and  the  part 
is  very  frequently  attacked  by  gangrene 


BE  MORBI  CAUSIS. 

Quicquid  corpus  ullo  modo  praeter  solitum 
stimulat  aut  debilitat,  quicquid  concoctioni 
ciborum  organa  inservientia,  praesertim  hepa¬ 
tica,  non  recte  officio  fungi  facit,  hujus  morbi 
causa  est.  Haereditas,  ut  ex  nonnullorum  ob¬ 
servationibus  constat,  inter  causas  praedis- 
ponentes  locum  servare  debet,  et  quidem,  ex¬ 
empla  proferri  possunt,  quae  ad  hanc  senten¬ 
tiam  firmandam  valent.  Nonnunquam,  ut  an- 


*  Dictionary  of  Practical  Surgery,  by  Samuel  Coopee. 

tea  in  historia  dixi,  morbum  a  patre  in  filium 
praeterientem  videmus ;  hoc  in  memoria  ser¬ 
vari  dignum  apparet;  nam  cum  alma  medi¬ 
cinae  manus  aegri  levandi  officio  fungi  sae¬ 
pissime  jubetur,  morborum  causas,  etiam  mi¬ 
nutissima  quae  sub  nomine  causarum  veniunt, 
recte  intelligere  ad  eos  depellendos  curandos- 
que  haud  parum  conducit.  Qui  vitam  minime 
abstinentem  degunt,  et  sese  epulis  luxuriisque 
gaudere  sinunt,  actioni  Erysipelatosae  proclives 
objiciuntur ;  ab  iis  praesertim  cavendum  est,  a 
quibus  saepius  ad  potationes  vini  liquorumve 
alcohol  continentium  liberiores  confugitur. 
Temperamentum,  ut  antea  memoravi  a  nonnul¬ 
lis  inter  causas  praedispon entes  collocari  solet ; 
sanguineo  -cholericum  magis  quam  alia  ad  hanc 
affectionem  induendam  opportunum  esse  di¬ 
cunt  ;  mulieribus  sub  tempus  quo  catamenia 
fluere  cessant,  et  etiam  gravidis  proclivitas  im¬ 
pendet.  Omnium  vero  notatu  dignissima 
causa  nobis  quotidie  obrepit,  ubi  semel  morbus 
occurrit  ibi  maxime  ex  debilitate  quam  parti 
inducit  ad  recurrendum  pronus  videtur. 

Causae  Excitantes. — Imprimis  animi  affec* 
tus,  quales  irae  impetus,  moestitia  vehemens, 
gaudium  ex  abrupto  excitatum,  venenorum 
metallicorum,  &c.  actio,  caloris  et  frigoris  vicis¬ 
situdines,  vulnera  membranis  et  tendinibus  il¬ 
lata,  evacuationes  solitae  suppressae,  cibus  in¬ 
salubris,  caput  nudum  labore  calefactum  soli 
meridiano  subjectum,  ebrietas,  &c.  inter  cau¬ 
sas  excitantes  situm  habere  possunt 

Causa  Proxima. — De  nihilo  magis  quam 
de  hac  re  inter  medicos  disputatum  fuit ;  plu¬ 
rimi  sese  quicquid  utilis  invicem  contulisse 
putant ;  omnes  vero  cogitationes  parum  adhuc 
digni  in  hac  illustranda  conduxere.  Multi  in¬ 
genio  praediti  de  hypothesibus  gloriati  sunt, 
veruntamen  quod  ad  causam  veram  nobis  jam 
contentis  in  statu  praesenti  restandum  est. 

DIAGNOSIS. 

Quatuor  his  signis,  calore,  tumore,  ru¬ 
bore,  et  dolore,  inflammatio  semper  cognosci¬ 
tur,  quae  certe  omnia  quodammodo  ad  hunc 
morbum  pertinent,  quo  pacto  primo  aspectu 
inter  phlegmonem  et  Erysipelas  parum  differ¬ 
entiae  interesse  videtur,  saepius  vero  haud  ob¬ 
scura  diagnosis  est;  in  Erysipelate  partis  tu¬ 
mor  minus  elevatus  et  nunquam  margine  cir¬ 
cumscripto  circumdatur;  in  pluribus  morbi 
exemplis  cutis  quasi  igne  adusta  apparet,  rubor 
quamvis  floridus  pressu  admoto  evanescit,  et 
remoto  cito  redit.  Dolor,  quem  phlegmone 
aeger  sentit,  acutus  et  pulsans,  in  altero  pru¬ 
riens  et  urens,  pars  tensione  immunis  est  et 
quasi  oedemate  seu  emphysemate  affecta  vi¬ 
detur,  progrediente  phlegmone  tumor  in  api¬ 
cem  elevatus  secum  fluctuationem  fert,  brevi 
cuticula  abraditur  et  pus  in  conspectum  venit ; 
in  Erysipelate  materia  purulenta  puris  boni 
proprietates  nunquam  ostendit,  neque  cavo  cir- 

cumscripto  continetur.  Multa  de  differentia 
inter  Erysipelas  et  Erythema  dicta  fuere ;  qui¬ 
dam  ad  hujus  sedem  alii  ad  vesiculas  illuc  por¬ 
rigentes  vertunt,  nonnulli  de  febre  loquun¬ 
tur  ;  me  judice,  parum  momenti,  nisi  quantum 
ad  nomen  ipsum  spectat,  hic  implicatur ;  for¬ 
sitan  ubicunque  eruptio  erythematosa  apparet, 
ibi  etiam  causa  excitante  diutius  applicata  Ery¬ 
sipelas  sese  ostendere  potest.  Erysipelas 
bears  the  same  resemblance  to  Erythema, 
that  phlegmon  does  to  pustule.  The  only 
difference  is,  that  in  the  phlegmasia  the  in- 
flammation  is  generally  of  greater  extent,  its 
symptoms  run  higher,  and  is  generally  at- 
tended  with  fever*.”  Scarlatinae  primo  ut 
in  hoc  morbo,  quodammodo  sese  manifestat 
eruptio,  faucium,  tonsillarumque  affectio  cum 
'  aliis  signis  propriis,  atque  rubor  per  totum  cor¬ 
pus  sese  extendens,  diagnosin  statuere  valent. 
Una  species  impetiginis,  quae  ex  similitudine 
inter  duos  morbos  notata,  “  Erysipelatodes” 

vocatur,  ab  affectione  ipsa  propriis  modis  dis¬ 
tinguenda  est 


PROGNOSIS, 

Erysipelas  cum  leniter  partes  subjectas 
habet,  parum  periculi  secum  fert.  Ut  saepe 
in  partibus  extremis  occurrit,  minima  comi¬ 
tante  febre,  vix  quid  molestiae  aegro  adducitur, 
diaphoresis  nonnunquam  spontanea  adoriens 
malum  omnino  depellit ;  ex  his  rebus,  nempe 
corporis  habitu,  spatio  eruptione  occupato, 
aegri  aetate,  parte  corporis  affecta,  morbi  vehe¬ 
mentia,  prognqsin  pendere  oportet.  Pericu¬ 
lum  maxime  a  translatione  metuendum  est ; 
si  eruptio  integumenta  abdominis  situm  ha¬ 
beat,  et  introrsum  serpat,  eventum  infelicem 
formidare  nostrum  est ;  facie  affecta  cerebrum 
membranaeque  haud  raro  inflammatione 
serpente  male  se  habent ;  ita  rebus  sese  ha- 


*  Vide  A  Practical  Synopsis  of  Cutaueous  Diseases.” 

bentibus  spes  quidem  dubia,  et  saepius  de 
aegro  actum  est:  in  plurimis  exemplis  post 
mortem  sectione  cadaveris  vasorum  cerebri 
sanguinem  vehentium  auctae  actionis  signa 
reperiuntur.  Cum  eruptionis  color  ex  rubeo 
in  lividum  convertitur  signum  haud  faustum 
notandurp  est,  cum  infeliciter  suppuratione 
finitur  morbus  profunde  tendente,  irritatio  ul¬ 
cera  jamdudum  curata  petit,  et  iterum  ad 
grassandum  ciet ;  caeteris  paribus,  quo  plus 
eruptionis  eo  magis  periculi.  Si  color  roseus 
pressura  non  evadat,  si  dolores  profundiores 
sentiantur,  si  tumor  latus  et  densus,  si  etiam 
superveniant  coma  et  delirium,  si  symptomata 
febrilia,  eruptione  evidente  facta,  ingravescere 
pergant  prognosin  infaustam  statuere  cogimur. 
Erysipelas  symptomaticum  membra  fracta  ali- 
asve  laesiones  tentans  secum  fert  mala,  quibus 
absentibus  aeger  brevi  forsitan  ad  sanitatem  re- 
diiset,  nunc  vero  alio  et  magno  incommodo 
oppressa  constitutio  adeo  infirma  fit,  ut  per 
longum  tempus  valetudinis  expers  infelix  ma¬ 
nere  damnatur,  siquidem  mors  non  prius  eve¬ 
nerit. 

DE  CURATIONE. 

Nonnulli  sunt  morbi  qui  inter  medicos  me¬ 
dendi  rationes  singulis  aetatibus  disputatas  ha¬ 
buerunt,  et  inter  eos,  idem  de  quo  pauca  dis¬ 
ceptavi  numerari  potest.  Multi  diversis  tem¬ 
poribus  methodos  sanandi  diversas  proposue¬ 
runt,  haeque  tantum  brevi  floruerunt ;  adve¬ 
nientibus  vero  subito  aliis  jactatis  remediis, 
priora  silentio  praeteriere.  Nonnullae  tamen 
curandi  indicationes  usque  a  veteribus  etiam 
in  nostra  tempora  per  multa  saecula  salvae  per¬ 
lapsae  fuerunt,  Celsus  ipse,  aegroti  viribus 
integris,  venaesectione  semper  usus  est,  ut 
ex  his  verbis  discimus.  Id  autem,  quod 
«  t^vtrtTTtXets  vocari  dixi,  non  solum  vulneri 
supervenire,  sed  sine  hoc  quoque  oriri  con- 
suevit ;  atque  interdum  periculum  majus 
‘‘  aflert ;  utique,  si  circa  cervices  aut  caput 
constitit.  Oportet,  si  vires  patiuntur,  san- 
guinem  mittere :  dein  imponere  simul  re- 
primentia  et  refrigerantia.*”  Contra  a  mul- 


*  Celsus  de  Medicina,  pag.  195. 

tisain  medicinae  fastis  fere  partes  primas  tenen¬ 
tibus  nunquam,  nisi  plethora  manifesta,  ad  lan¬ 
ceam  decursum  est,  cum  alii  quidem  satis  lau¬ 
dati  auctores  Celsi  opinionem  sequentes  eo¬ 
dem  modo  malum  depellere  soliti  sunt,  et  sem- 
per,  nisi  quum  aifectio  levissima  fuit,  sangui¬ 
nem  detrahere  jusserunt.  Cum  hujus  morbi 
diversae  species  a  se  mutuo  admodum  discre¬ 
pant,  pauca  de  uniuscujusque  ratione  meden¬ 
di  hodie  excepta,  vicissim  memorare  volo ;  pri¬ 
mum  de  phlegmonodea.  Plurimi  nunc  in 
eandem  sententiam  eunt,  hanc  speciem  regi¬ 
mine  antiphlogistico  tractari  opportunum  esse, 
et  his  viribus  freti  sanguinis  detractionem  prae¬ 
cipiunt;  in  hoc  remedio  utendo  semper  ad 
aegri  temperamentum,  corporis  habitum,  aeta¬ 
tem,  morbique  severitatem,  respiciendum  est : 
in  Erysipelate  minus  frequenter  quam  in  aliis 
morbis  inflammatione  comitatis  lancea  uti  ne¬ 
cessarium  videtur ;  statu  vero  pulsus  aliisque 
supra  dictis  dirigi  debemus  :  caeteris  paribus 
aeger  melius  rure,  et  aere  salubri,  quam  urbi¬ 
bus  sanguinis  missionem  sustinet.  Si  adsit 
plethora  magna  venaesectio  bis  terve,  prout 

signa  sese  habeant,  repetenda  est ;  si  capiti 
partes  vicinae  afficiantur,  abradatur  capillitium, 
et  lintea  aqua  frigida  madefacta  applicentur ; 
his  peractis,  nihil  magis  ad  inflammationem 
minuendam  parvis  Tart.  Antimon.  et  Potass. 
dosibus  valet ;  nam  nausea,  quam  hoc  modo  in¬ 
ducere  possumus,  totum  corpus  quasi  subjec¬ 
tum  tenet,  et  ex  ventriculi  statu  cordis  arteria¬ 
rumque  vis  admodum  brevi  imminuta  disce¬ 
dit  ;  post  primam  vel  secundam  venaesectio- 
nem  ea,  quae  leniter  alvum  movent,  exhibea¬ 
mus,  qualia  Ol.  Picin.,  Infus.  Cass.  Senn. 
etc. ; '  quae  dejectiones  vehementes  excitant, 
hoc  malo  evitanda  sunt,  quia  non  solum  corpus 
debilitant,  quo  casu  si  febris  typhodes  fieret, 
ager  haud  sine  summo  vitae  periculo  mane¬ 
ret,  sed  etiam,  ut  nonnulli  putant  ad  metas- 
tisin  conducunt.  Diaphoretica  etiam  ad  cura¬ 
tionem  haud  parum  afierunt,  praecipua,  Pulv. 
Antimonial.  aut  Carbon.  Ammoniae  adeo  a 
Doctore  Peart,  laudata  administrentur. 
Medicorum  alter  ab  altero  de  hirudinibus  parti 
applicandis  multum  discrepat,  nonnulli  morsus 


*  Vide  Peart  on  Erysipelas  and  Measles. 

in  gangraenam  abire  valde  propensos  esse  vo¬ 
lunt,  plurimum  vero  auxilii  ex  hoc  modo  san¬ 
guinem  topico  detrahendi  saepissime  praebe¬ 
tur;  quod  ad  emplastra  vesicatoria  attinet,  pa¬ 
rum  utilitatis  et  nonnunquam  haud  parum  in¬ 
juriae  secum  gerunt,  nisi  ubi  coma  et  delirium 
contingant,  quum  inter  scapulas  seu  nuchae 
imponantur.  Pauca  de  remediis  topicis  dicere 
volo,  sed  adeo  etiam  hodie  inter  medicos  dis¬ 
putata  opinio  permanet,  ut  certissime  haud 
parum  in  animo  restat  dubii,  quae  meliora  et 
quae  contrarias  tenere  debent ;  et  cum  multi, 
etiam  peritissimi  et  in  arte  sanandi  laude 
dignissimi  sese  alios  alii  opinioni,  alios  con¬ 
trariae,  favere  confessi  sunt,  equidem,  me¬ 
dicinae  studium  ineunti  praesertim,  quae  prae¬ 
ter  alia  sibi  medici  attentionem  vindicent,  sta¬ 
tuere  haud  facile  videtur.  Imprimis  applica¬ 
tiones  oleosae  jamdudum  laudatae  nunc  fere 
omnino  in  desuetudinem  abierunt,  et  de  iis 
parum  aut  nihil  mentionis  postulatur.  De  pul¬ 
veribus,  multi  hoc  modo  plurimum  boni  aegro¬ 
to  afferri  putant,  dum  alii  quasi  noxios  et  ad  crus¬ 
tas  injuriosas  formandas  aptos  condemnunt;ex 

sententiis  vulgo  retentis,  pulveres  farinarios  in 
hac  affectione  quasi  remedium  speciale  aestima¬ 
ri  credo,  cum  solutiones  quaedam  (acet,  plumb. 
etc.)  apud  nonnullos  medicina  peritos  laudibus 
elatae,  ab  aliis  quasi  mortem  ipsam  subito  al¬ 
taturae  reprehensae  sunt;  certissime,  prout  ju¬ 
dicare  possum,  ambo  haecce  remedia,  farina 
nempe  et  solutio  acet,  plumb.  atque  etiam  his 
similia,  vicissim  solatium  tribuisse  visa  sunt. 
Erysipelas  biliosum  magis  ex  intestinorum 
statu  pendere  videtur;  remedia  igitur  quae 
dyspepsiam  curare  solent,  hic  etiam  utilissima 
experientia  probavit ;  in  hac  specie  raro  san¬ 
guinis,  detractione  opus  est,  hepatis  vero  func¬ 
tiones  propriis  remediis  emendare  primo  indi¬ 
catur  :  Emeticus  ex  solutione  Tart.  Antimon. 
inoreDESAULTi  exhibeatur,  tunc  purgantia  bis 
ter  ve  repetita  ad  alvi  plenam  dejectionem  capi¬ 
antur;  aegro  convalescente,  nam  saepissime 
morbus,  hac  curandi  ratione  continuata  disce¬ 
dit,  ad  ventriculi  statum  maxime  respicien¬ 
dum^  est,  cibo  concoctu  facili  uti  debet,  et  a 
diaeta  luxuriosa  potissimum  abstinendum  est. 
Tertiae  Erysipelatis  speciei  curatio  vix  accu- 

rate  ad  medicum,  maxime  vero  ad  chirurgum 
spectat,  attamen  pauca  quam  brevissime  hac 
de  re  dicere  in  animo  est.  Si  febris  sympto¬ 
matica  plurimum  polleat,  missio  sanguinis  ne¬ 
cessaria  esse  videtur  ;  etiamque  hirudines  par¬ 
tibus  ulceri  propinquis  applicentur ;  pure  non- 
nunquam  magna  quantitate  sub  cute  collecto, 
vulnus  sectione  osse  tenus  dilatandum  est.  Ca¬ 
taplasmata  emollientia  tepida  imponenda,  et 
saepius  in  die  renovanda  esse  justum  apparet. 
Inquietudine  et  irritatione  ex  hoc  orientibus 
aeger  saepe  somno  expers  diii  remanet,  quod, 
ne  in  sanitatem  redeat,  multum  impedit^^  haus¬ 
tus  igitur  anodynus  pro  re  nata  adhibea¬ 
tur,  hicque  ad  dolorem  minuendum  et  som¬ 
num  inducendum  plurimum  valens  eventum 
felicem  properare  potest.  In  Erysipelate  au¬ 
tem  idiopathico  opii  usus  summa  cum  obser¬ 
vatione  numero  remediorum  auferendus  est, 
nam,  ubicunque  adsit  ad  quaedam  organa  de¬ 
terminatio,  ad  cerebrum  nempe,  quod  saepe  fit, 
magis  injuriae  adferre,  quam  ad  morbum  le¬ 
vandum  valere  potest. 


FINIS. 


